**FELHÍVÁS**

A Magyar Kórusok, Zenekarok és Népzenei Együttesek Szövetsége - KÓTA a Hagyományok Házával együttműködve meghirdeti a népzenei együttesek, pávakörök, népdalkörök, népzenei hangszeres együttesek, énekes és hangszeres szólisták és kisebb énekes és hangszeres csoportok **20. országos minősítését a 2019. január 1.–2021. december 31. napja közötti időszakra.**

A KÓTA négy évtizede alkalmazott minősítési szempontok, tapasztalatok következetes megtartása mellett a többszintű minősítési rendszer szervezési rendjében és követelményeiben, az amatőr művészeti tevékenység értékelésére általánosan alkalmazott szabályokat, követendő normáknak tekinti.

**A minősítés célja:**

A minősítés a KÓTA által meghatározott és működtetett rendszer, amely az énekes és hangszeres nemzeti népzenei hagyományok őrzését és élményszerű továbbadását szolgáló szólisták, csoportok és közösségek tevékenységét értékeli, ösztönzi. A minősítési rendszer szakmai értékeléssel és minősítési fokozatok adományozásával segíti a népzenét művelők és támogatók értékorientálását, s egyben serkenti a minőségi művészeti tevékenységet és a hagyományápolást.

**A minősítés rendszere:**

A népzenei minősítőn a szólisták és az együttesek, a KÓTA minősítési kiírása és a helyi szervezők által közzétett felhívás alapján, önkéntesen vesznek részt. Az együttesek és szólisták minősítése egymásra épülve három szinten zajlik, melyek az átjárhatóságot biztosítva feltételezik és kiegészítik egymást.

A minősítő rendszer szintjei:

**I. KÓTA Aranypáva Térségi Minősítő** szint,

**II. KÓTA Aranypáva Országos Minősítő** szint,

**III. KÓTA Aranypáva Országos Népzenei Gála**

**Általános szabályok:**

A 20. KÓTA Országos Népzenei Minősítőn minden szólista és csoport többszöri alkalommal kérhet minősítést. A minősülők a 19. országos minősítőn elért minősítési fokozatuk alapján kapcsolódnak be a 20. országos minősítő rendszerbe. A 20. országos minősítő az előzővel azonos minősítési szinten egy magasabb szakmai fokozat elérését, vagy a 19. országos első minősítőn továbblépésre jogosító minősítő eredmény alapján a magasabb minősítési szint szakmai minősítési fokozatának elérésére nyújt lehetőséget.

**A minősítési szintek szervezési rendje:**

**1. KÓTA Térségi Aranypáva Népzenei Minősítő**

A 19. Országos Aranypáva Népzenei Minősítőről szakmai fokozattal nem rendelkező, vagy a Térségi Aranypáva Népzenei Minősítőn a „Megfelelő”, és a 19. Országos Aranypáva Népzenei Minősítőn „Bronz” szakmai fokozatot elérő szólisták/együttesek térségi szinten kapcsolódhatnak be a minősítés rendszerébe.

A 19. Térségi Aranypáva Népzenei Minősítőn „Dicséretes” és „Kiváló” szakmai minősítést elért szólisták/csoportok a jelenlegi és a következő minősítő szakaszban jelentkezhetnek a KÓTA Aranypáva Országos Népzenei Minősítésre.

A 20. Térségi Aranypáva Népzenei Minősítőn „Megfelelt”, és a 20. Országos Aranypáva Népzenei Minősítőn „Bronz” szakmai fokozatot elérő szólisták/együttesek a 20. Térségi Aranypáva Népzenei Minősítőn magasabb szakmai minősítés elérése érdekében, következő alkalommal is részt vehetnek.

Elérhető szakmai fokozatok:

* **Megfelelt**
* **Dicséretes**
* **Kiváló**

A háromfős zsűri egy tagját a KÓTA Népzenei Szakbizottsága jelöli ki, két tagját a helyi szervezők is felkérhetik.

**2. KÓTA Országos Aranypáva Népzenei Minősítő**

Az Országos Aranypáva Népzenei Minősítőn a térségi szinten „Dicséretes” és „Kiváló”, az országos szinten „Ezüst” és „Arany” minősítési fokozatot elérő szólisták/csoportok minősülhetnek.

A „Bronz” fokozatot elérők a jelenlegi, vagy a következő minősítési szakaszban térségi szintre jelentkezhetnek.

Az „Ezüst” és „Arany” minősítést elérők a jelenlegi, vagy a következő minősítési szakaszban az országos szintre jelentkezhetnek.

Az „Aranypáva díj” szakmai fokozatot elért szólisták és csoportok a jelenlegi és a következő minősítési szakaszban a KÓTA Országos Aranypáva Népzenei Gála szintre jelentkezhetnek.

A háromfős zsűri tagjait a KÓTA Népzenei Szakbizottsága delegálja.

Elérhető szakmai fokozatok:

* **Bronz**
* **Ezüst**
* **Arany**
* **Aranypáva díj**

**3. KÓTA Országos Aranypáva Népzenei Gála**

A 19–20. Országos Aranypáva Népzenei Minősítőn „Aranypáva díjat” elért, illetve Aranypáva Különdíjat, Aranypáva Nagydíjat, Olsvai Imre-díjat nyert szólisták és együttesek minősítési szintje.

A 20. KÓTA Országos Aranypáva Népzenei Gálán szólisták/együttesek ugyanezen minősítő szakaszban második alkalommal is részt vehetnek KÓTA Országos Aranypáva Népzenei Gála szintű minősítőn.

A gála szintű minősítésen többszörös Aranypáva Nagydíjas együttesek vagy szólisták Olsvai Imre-díjban részesülhetnek. Az Olsvai Imre-díjat azon legkiemelkedőbb színvonalú népzenei együttesek/szólisták kaphatják meg, akik a tiszta forrásból merítve éltetik, ápolják hagyományunkat.

Az ötfős zsűri tagjait a KÓTA Népzenei Szakbizottsága delegálja.

Elérhető szakmai fokozatok:

* **Aranypáva Különdíj**
* **Olsvai Imre-díj**
* **Aranypáva Nagydíj**

Az egyes minősítő fokozatokban a zsűri döntése alapján elérhető szakmai díjak mellett a felajánlók különdíjakat adhatnak át. A különdíjak odaítélésében a szakmai minősítést végző zsűri külön kérésre részt vehet, de a különdíj ebben az esetben sem minősül elérhető szakmai fokozatnak.

A 19. Országos Aranypáva Népzenei Minősítésen elért fokozat a 20. Országos Aranypáva Népzenei Minősítésen elért fokozat megszerzéséig, de legfeljebb a 19. minősítési ciklus lezárásáig érvényes.

Az a szólista vagy csoport, aki a 19. országos minősítőn elért eredménye alapján a 20. ciklus lezárásáig nem szerez minősítési fokozatot, a 21. minősítő szakaszba korábbi fokozataitól függetlenül a térségi szinten, vagy írásos kérelme alapján a Népzenei Szakbizottság előzetes hozzájárulásával a 19. minősítő szakaszban elért fokozata alapján kapcsolódhat be.

**Jelentkezés:**

1. Az országos minősítésre jelentkezhetnek korhatár nélkül – a korosztályoknak megfelelő műsorokkal – az anyaországban és a határainkon túl élő magyar, valamint magyarországi nemzetiségi:

*a*, szólisták

– énekes és hangszeres szólisták;

*b*, népzenei együttesek

– hangszerkíséret nélkül éneklő: idősebb énekesekből álló pávakörök, vegyes- korúakból, illetve fiatalokból alakult népdalkörök

– hangszerkísérettel éneklő pávakörök, népdalkörök

– pengetős-, fúvós-, vonós- és vegyes összetételű népzenét játszó együttesek, zenekarok.

1. **A jelentkezés online történik,** a jelentkezési lap a KÓTA Népzenei honlapján, illetve a helyi szervező által feltüntetett felületen érhető el.
2. Az online jelentkezési lap benyújtása bármely minősítési fokozatban a csoport vagy a szólista részéről a minősítés kezdeményezését jelenti. Szólisták és csoportok a minősítésüknek megfelelő szintekre a minősítés mellőzését kérve bemutató jelleggel is jelentkezhetnek.

**A minősítés nevezési díjának befizetése**

* A nevezési díj mindegyik szinten **szólistáknak 2.000 Ft**, **csoportoknak 3.000 Ft**.
* Azon szólisták és csoportok, akik/amelyek a **KÓTA tagjai, 50 százalékos kedvezményt vehetnek igénybe**.
* A befizetés a KÓTA címére szóló csekken vagy a Magyar Kórusok és Zenekarok Szövetsége – **11991102-02107897-00000000 számú** számlájára történő átutalással történik.
* **Csekk a KÓTA titkárságától igényelhető**. A nevezési díj befizetését igazoló csekk, illetve az utalást igazoló vény fénymásolatát a minősítést megelőzően a minősítést kérők juttatják el a KÓTA titkárságára e-mailben (nepzene@kota.hu).

A minősítő hangversenyekhez a meghirdető szervek nevében is jó felkészülést kíván: a Magyar Kórusok, Zenekarok és Népzenei Együttesek Szövetsége – KÓTA Népzenei Szakbizottsága

Budapest, 2019.január 1.

**A minősítés szakmai szempontjai**

**KÓTA Aranypáva Népzenei Minősítő**

**A műsor összeállításának szempontjai:**

1. Az alapkövetelmények és ajánlások a térségi és az országos szinten azonosak.
2. A minősítő hangversenyen bemutatott műsoridő szólistáknál maximum 6 perc, énekes és hangszeres együtteseknél maximum 10 perc lehet. Az időtartam a tiszta műsoridőt jelenti.
3. Lehetőség szerint a bemutatott műsorok két tájegységről származó, vagy különböző hangulatú, illetve témakörű csokrokból álljanak. Az összeállítás egyik része lehetőleg helyi, a másik más népzenei dialektusterületről származó, jellegzetes tájegységi népzenei anyaga vagy nemzetiségi népzene legyen. Bemutatható a saját népzenei anyagból válogatott, jól szerkesztett, hagyományápoló jellegű egyetlen nagyobb lélegzetű népdalcsokor is.
4. A csoportok és a szólisták lehetőleg új műsorral jelentkezzenek.
5. A Népzenei Szakbizottság azt ajánlja, hogy a minősítést kérők műsoraik összeállításánál a néphagyomány gazdagságának, jellegzetes értékeinek és sokszínűségének stílusos bemutatására törekedjenek merítve a népzene értékes rétegeiből. Legyenek tekintettel a népzenegyűjtők, kutatók, népzenei forrást felhasználó zeneszerzők évfordulóira. A népdalcsokroknak és a hangszeres blokkoknak adjanak címet, összeállítójukat, illetve gyűjtőjüket nevezzék meg.
6. A bemutatkozók, minősülők, figyeljenek a népzenei összeállítások szabályaira, a zenei tisztaságra, a stílusos, szélsőségektől mentes előadásra, a színpad, az előadás törvényszerűségeire, a népzene élményszerű tolmácsolására.- hangszerkíséret nélkül éneklők

– hangszerkísérettel éneklők

– pengetős-, fúvós-, vonós és vegyes összetételű népzenét játszó csoportok

**A műsor összeállításának szempontjai:**

* A korosztályoknak megfelelő műsorokkal készüljenek.

2.) A minősítő hangversenyen bemutatott műsoridő szólistáknál, maximum 5 perc, csoportoknál maximum 10 perc.

3.) A bemutatott műsorok lehetőség szerint egy tájegységről származóak legyenek a csokor összeállítás szabályai alapján.

A minősítést kérők műsoraik összeállításánál figyeljenek a néphagyomány gazdagságának, jellegzetes értékeinek és sokszínűségének stílusos bemutatására törekedjenek merítve a népzene értékes rétegeiből.

**Jelentkezni az online link kitöltésével lehetséges, amely a www.kota.hu/nepzene oldalon is megtalálható.**

*A KÓTA Népzenei Szakbizottsága a www.kota.hu/nepzene honlapon, valamint a szólisták és csoportok minősítési fokozatait aktuálisan közzéteszi és a ZeneSzó című folyóirat Népzeneszó rovatában megjelenteti. Az országos nagydíjas versenyen hangfelvétel, videó készül a fellépő szólisták, csoportok előadásairól.*

Magyar Kórusok, Zenekarok és Népzenei Együttesek Szövetsége| Minden jog fenntartva.

Az oldalt a [Webnode](https://www.webnode.hu/?utm_source=text&utm_medium=footer&utm_campaign=free1&utm_content=wnd2" \t "_blank) működteti